લખનઉ : યુપીમાં એક મહિલાએ તેના બાળકોના અભ્યાસ માટે કિડની વેચવાની ઓફર મૂકી છે. મહિલા ચારેય બાળકોની શાળાની ફી ભરવા માટે અસમર્થ છે અને કોઈ ઉપાય ન બચતા હવે તેણે કિડની વેચીને રૂપિયા ઉભા કરવાનું નક્કી કર્યુ છે. આગરાની ઈકો કોલોની, રોહાટામાં 330 સ્કવેર ફીટના ભાડાના રૂમમાં રહેતી આરતી શર્માએ ફેસબુક પોસ્ટના માધ્યમથી પોતાનું દર્દ રજુ કર્યુ છે. આરતી શર્માનું કહેવું છે કે તેમનો ગારમેન્ટનો નાનો ધંધો હતો પરંતુ નોટબંધીના કારણે તબાહ થઈ ગયો અને તેઓ ગરીબીના દળદળમાં ધસતા ગયા. આરતીએ લખ્યું છે કે તેમને ત્રણ પુત્રીઓ અને એક પુત્ર છે.